سەڵاوات

[وێنۆک| دەقی خۆشنووسی عەرەبی «سەڵاوات»: ، بە واتای «بەرەکەت و سڵاو لەسەر گیانی [محەممەد و بنەماڵەکەی»، بە دەستنووسی *شەمسەدین عەساف جاھی*]]
وێنۆک| دەقی عەرەبی شێوەی تری «سەڵاوات»: ، واتا «خوای گەورە بەخشندەیی و چاکەی خۆی بۆ محەممەد بنێرێت»
**سەڵاوات** یان **سەڵەوات** () یاخود **دروود** () یان سەڵاواتدان لەسەر پێغەمبەر محەممەد. دەربڕینێکی ئیسلامییە بە زمانی عەرەبی، و یەکێکە لە واجبەکانی سەر موسڵمانان لە کاتی ناوھێنانی پێغەمبەری ئیسلام بە گوتنی ، ، مەبەست لێی بە گەورە دانان و ڕێزگرتنە لە محەممەد، و یەکێکە لە ھۆکارەکانی شەفاعەت، و موسڵمانان سەڵاواتی ئیبراھیمی دەڵێن لە کاتی تەحیاتدا.

پاشگری «»، بە واتای «سەڵاواتی خوا لە سەر خۆی و بنەماڵەکەی بێت» دێت، زاراوەیەکی ڕێز نیشاندانە کە لە دەقە ئیسلامییەکاندا بەکاردێت بۆ ڕێزگرتن لە پێغەمبەر محەممەد کاتێک ناوی دەھێندرێت. ئەم دەستەواژەیە زۆرترین جار لە دوای ناوی محەممەد پێغەمبەری ئیسلامەوە بەکاردێت. ھەموو ئەم دەستەواژانە بە واتای «داواکردنی خێری خودایی بۆ کەسێکی تایبەت و پیرۆزە». بە گوێرەی ھەندێک لە لێکۆڵەران سەڵاوات بە زیاتر لە ٢١٠ دەستەواژەی جیاوازی عەرەبی لە سەرچاوە ئیسلامییەکاندا دەربڕدراوە.

## ماناکەی بە کوردی
**اللَّهُمَّ صَلِّ عَلَى مُحَمَّدٍ، وَعَلَى آلِ مُحَمَّدٍ، كَمَا صَلَّيتَ عَلَى إِبْرَاهِيمَ، وَعَلَى آلِ إِبْرَاهِيمَ، إِنَّكَ حَمِيدٌ مَجِيدٌ،**

خودایە:

دروود و سەڵاوات بڕژێنە بەسەر مــوحــەمـمــەد و خانەوادەی موحەممەددا و لە ناو باشترین کۆڕ و کۆبوونەوەکەیان ئەهلی ئاسمان بەباشە و بە ڕێز و گەورەیی باسیان بکە ھەر وەکو چۆن دروودت ڕژاند بەسەر ئیبراھیم و خانەوادەی ئیبراھیمدا و بە باشە و بەڕێز و گەورەیی باست کردوون. بەڕاستی تۆ سوپاس و ستایش کراویت و خاوەن شکۆیت،

**اللَّهُمَّ بَارِكْ عَلَى مُحَمَّدٍ وَعَلَى آلِ مُحَمَّدٍ، كَمَا بَارَكْتَ عَلَى إِبْرَاهِيمَ وَعَلَى آلِ إِبْرَاهِيمَ، في العالمين إِنَّكَ حَمِيدٌ مَجِيدٌ:**

پیرۆزی و بەرەکەت بڕژێنە بەسەر مـوحـەمـمـەد و خانەوادەی موحەممەددا، ھەر وەکو چۆن پیرۆزی و بەرەکەتت ڕژاند بەسەر ئیبراھیم و خانەوانەدەی ئیبراھیمدا، لە هەموو جیهانەکاندا ئەم گەورەیی و پیرۆزی و بەرەکەتە نیشان بدە چونکە بەڕاستی تۆ سوپاس و ستایش کراویت و خاوەن گەورەییت و شکۆداریت

**(في العالمين) واتە:** هەموو جیهانێک کە خودا دروستی کردبێت وەکو جیهانی فریشتە و جیهانی ئادەمیزاد و جیهانی جنۆکە و جیهانی ئاژەڵان و سەرجەم ئەو جیهان و کۆمەڵگایانەی هەن و خۆیان لە خۆیاندا دنیایەکی ترن و لە دنیایەکی تر ناچن.

کەواتە مەبەست لە **(في العالمين)** ئەوەیە پەروەردگار ئەم گەورەیی و پیرۆزیە لە هەموو جیهانەکاندا نیشان بدات و بەگەورەی ڕابگڕێت جا ئیتر ئەمە چۆناییە ئێمە لێی نازانین... **والله اعلم.**

**(ٳنك حمید مجید)** بۆ ستایشکردنی خودای گەورە بەکارهاتووە کە دوو سیفەتی گەورەی پەروەردگار باسکراوە تێیدا ئەوانیش **(حمید: سوپاسکاری بەندەکانیەتی لەسەر چاکەکردن و بەندەکانیشی سوپاسی دەکەن) و (مجید: خاوەن گەورەیی و شکۆدارییە)** وەکو جوانییەک بۆ سەڵاواتەکە و دۆعاکە و نیشاندانی بەندایەتی بۆ خودا دەوترێت.

مانای وشەی **(دروود)یش** برتییە لە سڵاوکردن بەڵام بە شێوازێک وەکو وەسف و تەعریف و ستایشکردن وابێت بۆ ئەو کەسە. بۆنموونە ئەم کەسە هێندە کەسێکی بەڕێز و پایەدار و مێرخاسە حەزناکەی پێی بڵێیت سڵاو بەڵکو دەتەوێت ڕێزێکی زیاتری لێبنێیت لەو کاتەدا پێی دەڵێیت: **دروودت لێبێت یان دروود بۆ جەنابت.**

## جۆرەکانی سەڵاوات
سەڵاوات جۆری زۆرە لەفەرموودەکاندا وەک:

## گرنگی
لە ئیسلامدا کاتێک موسڵمانێک یان فریشتەیەک ئەم دەستەواژەیە دەڵێت، مانای وایە دەینێرێت بۆ پێغەمبەر و ڕێزی خۆیان بۆ محەممەد نیشان دەدەن. «کاتێک محەممەد سەڵاوات دەنێرێتە سەر ئیمانداران و شوێنکەوتوانی، ئاماژەیە بۆ دوعای ئەو بۆ خۆشگوزەرانی و ڕزگارییان لە ڕۆژی دوایی و دنیادا».

ھەروەھا پێغەمبەر گوتوویەتی: «خراپترین کەس ئەو کەسەیە کە سەڵاواتم لەسەر لێنادا کاتێک ناوم دەھێنرێت».

## سەرچاوەکان

پۆل:وشە و دەستەواژە قورئانییەکان
پۆل:ڕێزلێنان
پۆل:زاراوە دینییەکان
پۆل:وشە و دستەواژە عەرەبییەکانی شەریعەتی ئیسلامی
پۆل:نازناوە ئیسلامییەکان
پۆل:خواناسی ئیسلامی
پۆل:دوعا
پۆل:وشە و دەستەواژە عەرەبییەکان
پۆل:چاندی ئیسلامی
پۆل:زاراوەکانی نوێژ
پۆل:سۆفیگەری
پۆل:زاراوە ئیسلامییەکان
پۆل:فەرموودە
پۆل:محەممەد
پۆل:زاراوە عەرەبییەکان
پۆل:وتارەکان بە دەقی زمانی عەرەبی